Έντι Μάγιερς

Ο Έντι Μάγερς (Edmund Charles Wolf Myers, Κένσινγκτον, Λονδίνο, Ηνωμένο Βασίλειο, 12 Οκτωβρίου 1906 – Stow on the Wold, Gloucestershire, Αγγλία, 6 Δεκεμβρίου 1997) ήταν Βρετανός αξιωματικός που πολέμησε στον Β΄ Παγκόσμιο Πόλεμο. Από τον Οκτώβριο του 1942 έως τις αρχές του 1944 έδρασε στην κατεχόμενη από τους Ναζί Ελλάδα, συμμετέχοντας στην Εθνική Αντίσταση ως επικεφαλής της στρατιωτικής (βρετανικής) αποστολής. Πήρε μέρος στην επιτυχημένη ανατίναξη της γέφυρας του Γοργοπόταμου τον Νοέμβριο του 1942 (επιχείρηση «Χάρλινγκ»“Η ανατίναξη της γέφυρας του Γοργοποτάμου” Ανακτήθηκε στις 13/8/2019), μαζί με Έλληνες αντάρτες του ΕΛΑΣ και του ΕΔΕΣ. Επίσης οργάνωσε την ανατίναξη της γέφυρας του Ασωπού (Ιούνιος 1943) στο πλαίσιο μιας ευρύτερης επιχείρησης σαμποτάζ (κωδική ονομασία «Animals») που σκοπό είχαν την παραπλάνηση των κατοχικών αρχών σχετικά με την επικείμενη απόβαση των Συμμάχων στην Ευρώπη. Ο Μάγιερς ενεπλάκη στις διαφωνίες και συγκρούσεις μεταξύ των αντιπάλων ανταρτικών δυνάμεων της Ελλάδας, γεγονός που του δημιουργούσε μεγάλο εκνευρισμόDavid Brewer, "Ελλάδα, 1940 - 49" (έκδοση Πατάκης, 2016), σελ. 407 και έπεσε σε δυσμένεια από τη Βρετανική κυβέρνηση, οπότε και αντικαταστάθηκε από τον συμπολεμιστή του, ταγματάρχη Κρις ΓουντχάουςΕλένη Μπίστικα: "Ωραίος σαν Αγγλος, ηρωικός σαν Ελληνας" Ανακτήθηκε στις 13/8/2019 και υποχρεώθηκε να εγκαταλείψει την Ελλάδα. Αργότερα, ως μέλος του Σώματος των Μηχανικών του Βρετανικού Στρατού έλαβε μέρος στη Μάχη του Άρνεμ (Σεπτέμβριος 1944), όπου και τραυματίστηκε. Για τη συμμετοχή του τιμήθηκε με στρατιωτικό μετάλλιο. Το 1955 εξέδωσε τις αναμνήσεις του από τον καιρό του στην Ελλάδα, ένα βιβλίο υπό τον τίτλο «Greek Entanglement» («Η Ελληνική Περιπλοκή»)"Τα σχόλια των Κρις Γουντχάουζ, Εντι Μάγιερς, Κ. Βάρναλη, Κομνηνού Πυρομάγλου, Ν. Ζαχαριάδη, Στ. Σαράφη, Παναγιώτη Κανελλόπουλου και των Ναζί για τον Αρη Βελουχιώτη" Ανακτήθηκε στις 13/8/2019

 Παραπομπές 

Κατηγορία:Βρετανοί στρατιωτικοί
Κατηγορία:Εθνική Αντίσταση